రామ్ బదన్ సింగ్

రామ్ బదన్ సింగ్ ఒక భారతీయ వ్యవసాయ శాస్త్రవేత్త, విద్యావేత్త ,సెంట్రల్ అగ్రికల్చరల్ యూనివర్సిటీకి ఛాన్సలర్.

ఆయన నేషనల్ అకాడమీ ఆఫ్ అగ్రికల్చరల్ సైన్సెస్ అధ్యక్షుడిగా ఉన్నారు. న్యూయార్క్ స్టేట్ యూనివర్శిటీ కాలేజ్ ఆఫ్ అగ్రికల్చర్ అండ్ లైఫ్ సైన్సెస్ పూర్వ విద్యార్ధి ,జన్యుశాస్త్రంలో డాక్టరల్ డిగ్రీని కలిగి ఉన్న ఆయన ఫుడ్ అండ్ అగ్రికల్చర్ ఆర్గనైజేషన్ మాజీ సహాయక డైరెక్టర్ ,సంస్థ ఆసియా-పసిఫిక్ ప్రాంతానికి మాజీ ప్రాంతీయ ప్రతినిధి. ఆర్థిక వృక్షశాస్త్రవేత్తగా (పత్తి) 1964-69లో పంజాబ్ వ్యవసాయ విశ్వవిద్యాలయం, లూథియానాలో మొక్కల పెంపకం విభాగంలో అసోసియేట్ ప్రొఫెసర్‌గా పనిచేశారు. 1969-72లో మీరట్ విశ్వవిద్యాలయంలో జన్యుశాస్త్రం, మొక్కల పెంపకం విభాగానికి అధిపతిగా, వ్యవసాయ ఫ్యాకల్టీ డీన్‌గా సేవలందించారు. 1972-79లో బనారస్ హిందూ విశ్వవిద్యాలయంలో జన్యుశాస్త్రం, మొక్కల పెంపకం విభాగానికి అధిపతిగా, 1977-79లో వ్యవసాయ ఫ్యాకల్టీ డీన్‌గా పనిచేశారు. 1979-82లో అంతర్జాతీయ మొక్కల జన్యు వనరుల బోర్డు ఆగ్నేయాసియా ప్రాంతీయ అధికారిగా, 1982-91లో ఐక్యరాజ్యసమితి FAOలో ఆసియా, పసిఫిక్ ప్రాంతీయ మొక్కల ఉత్పత్తి, రక్షణ అధికారిగా పనిచేశారు. 1991-94లో FAO రోమ్‌లో పరిశోధన, సాంకేతిక అభివృద్ధి సీనియర్ అధికారిగా సేవలందించారు. 1995-99లో ఇండియన్ అగ్రికల్చరల్ రీసెర్చ్ ఇన్‌స్టిట్యూట్ డైరెక్టర్, వైస్-ఛాన్సలర్‌గా, 1999-2000లో వ్యవసాయ శాస్త్రవేత్తల నియామక బోర్డు చైర్మన్‌గా పనిచేశారు. 2000-02లో FAO బ్యాంకాక్‌లో ఆసియా, పసిఫిక్ ప్రాంతీయ ప్రతినిధిగా, 2004-06లో జాతీయ రైతుల కమిషన్ సభ్యుడిగా సేవలందించారు. 2007-11లో ఇఫ్కో ఫౌండేషన్‌లో సలహాదారు, విశిష్ట ప్రొఫెసర్‌గా, 2012-17లో సెంట్రల్ అగ్రికల్చరల్ యూనివర్సిటీ ఛాన్సలర్‌గా పనిచేశారు. అతను నేషనల్ అకాడమీ ఆఫ్ సైన్సెస్, ఇండియా ,నేషనల్ అకాడమీ అఫ్ అగ్రికల్చరల్ సైన్సెస్ లలో ఎన్నికైన ఫెలో ,బనారస్ హిందూ విశ్వవిద్యాలయం విశిష్ట పూర్వ విద్యార్ధి అవార్డు, లాల్ బహదూర్ శాస్త్రి మెమోరియల్ ఇంటర్నేషనల్ సైంటిస్ట్ అవార్డు, డాక్టర్ జు షౌమిన్ ఇంటర్నేషనల్ కాలేజ్ ఆఫ్ న్యూట్రిషన్ అవార్డు ,CALS విశిష్ట పూర్వ విద్యార్ధుల అవార్డు వంటి పురస్కార గ్రహీతలు. విజ్ఞాన శాస్త్రానికి ఆయన చేసిన కృషికి గాను భారత ప్రభుత్వం 2003లో ఆయనకు మూడవ అత్యున్నత పౌర పురస్కారం పద్మభూషణ్ ప్రదానం చేసింది.

 సూచనలు 


వర్గం:జీవిస్తున్న ప్రజలు
వర్గం:బెనారస్ హిందూ విశ్వవిద్యాలయం పూర్వ విద్యార్థులు
వర్గం:పద్మశ్రీ పురస్కార గ్రహీతలు